Diari Oficial de la Generalitat Valenciana


Sumari del DOGV 5218, del 14-03-2006 (2006/2736)

Informació pública de l'aprovació del projecte d'urbanització del sector PP-26 Casino del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------

### Dades del document

Número de DOGV
:   5218

Data del DOGV
:   14-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/2736


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'aprovació del projecte d'urbanització del sector PP-26 Casino del Pla General d'Ordenació Urbana de la Vila Joiosa. [2006/F2736]  
De conformitat amb el que establix l'article 34 de la Llei Reguladora de l'Activitat Urbanística, per mitjà del present edicte es fa públic que la Junta de Govern Local, en la sessió ordinària del dia 5 de setembre del 2005, va adoptar entre altres l'acord següent:   
«. CG AJGL-2005/00015  
03. Urbanisme  
3.6. Projecte urbanització PP-26 Casino. Aprovació.  
Vista la proposta d'Amadeo Sánchez Martínez, regidor delegat de l'Àrea d'Urbanisme i Nucli Històric, que es transcriu a continuació amb el següent tenor literal:   
.Expedient: projecte urbanització PP-26 Casino del PGOU de la Vila Joiosa  
Assumpte: Proposta Junta de Govern Local. Aprovació projecte urbanització.  
Vist l'expedient administratiu que s'està tramitant en este ajuntament, tendent a l'aprovació del projecte d'urbanització del sector PP-26 Casino del PGOU de la Vila Joiosa.  
Atés el que establix el Decret d'Alcaldia número 3.165/2003, de 2 de juliol, on es conferix per delegació a la Comissió Municipal de Govern la competència per a l'aprovació dels projectes d'urbanització.  
Atés l'informe tècnic subscrit per l'enginyer de Camins, Canals i Ports Municipal en data 3 d'agost del 2005, que literalment expressa:  
.. El 3 d'abril del 2003 s'adopta, per acord del Ple, la programació del sector PP26 Casino per gestió indirecta, i es designa com a agent urbanitzador la mercantil Corintio Urbana, SL.  
El 21 d'agost del 2003 s'accepta, per acord del Ple, la sol·licitud de subrogació de la condició d'agent urbanitzador formulada per la mercantil Edificaciones Calpe, SA.  
L'11 de febrer de 2004 es firma el conveni urbanístic entre l'Ajuntament de la Vila Joiosa i l'agent urbanitzador (Edificacions Calp, SA).  
El 25 de març del 2004 l'agent urbanitzador presenta (núm. reg. ent. 3452) el projecte d'urbanització del sector.  
El 13 de juliol del 2004 es publica en el BOP (núm. 159) l'acord d'aprovació del programa i el de subrogació a favor de la mercantil Edificacions Calp, SA.  
El 23 de juliol del 2004 s'accepta, per acord de Ple, la sol·licitud de cessió de la condició d'agent urbanitzador del sector PP26 Casino a favor de la mercantil Urbacasino, SL.  
El 10 de febrer del 2005 la CTH notifica a l'ajuntament la inscripció del PAI PP26 Casino en el registre de programes d'actuació integrada.   
El projecte d'urbanització se sotmet a informació pública el 21 d'abril del 2005 per mitjà de publicació en el diari Informació i el 5 de maig del 2005 per mitjà de publicació en el DOGV (núm. 4.999).  
Els dies 19 i 20 de maig del 2005 es presenten al·legacions al projecte d'urbanització (núm. reg. ent. 5611, 5700 respectivament).  
El 20 de juliol del 2005, durant una reunió mantinguda amb l'autor del projecte d'urbanització, se li comunica la necessitat introduir algunes modificacions en este.  
El 26 de juliol del 2005 es registra d'entrada en este ajuntament (núm. 9253) un joc de plans (annex I i annex II) en els que es reflectixen les modificacions posades de manifest en la reunió mantinguda el 20 de juliol del 2005.   
Sobre el projecte d'urbanització  
Després d'estudiar el projecte presentat el dia 25 de març del 2004 i els annexos I i II presentats el 26 de juliol del 2005, el tècnic que subscriu informa el següent:  
1r El projecte està visat pel col·legi professional corresponent.  
2n Amb el projecte presentat pot considerar-se, en principi, que queden definits els servicis i infraestructures bàsiques a contemplar en qualsevol obra d'urbanització i a més s'ajusten sensiblement a les recomanacions que respecte a obres d'urbanització establix el PGOU de la Vila Joiosa.   
3r L'urbanitzador està obligat a executar totes les obres definides en el projecte presentat, amb independència que per error o omissió no hagen quedat correctament valorades en este.  
Sobre les al·legacions presentades al projecte d'urbanització  
Com les al·legacions que s'han presentat durant el període d'informació pública no fan menció a aspectes tècnics del projecte, la seua contestació serà objecte d'un informe jurídic independent.   
Conclusió  
Com a conclusió final, després d'allò que s'ha mencionat en els punts anteriors, el tècnic que subscriu proposa aprovar el projecte d'urbanització que l'agent urbanitzador va presentar el 25 de març del 2004 en este ajuntament (núm. reg. ent. 3452) i els annexos I i II presentats el 26 de juliol del 2005 (núm. reg. entr. 9253) que substituïxen i corregixen els plans 8, 11, 12 i 18 del projecte presentat en el 2004....  
Atés l'informe jurídic emés pel tècnic urbanista municipal en data 29 d'agost del 2005, expressament establix:  
.... El present informe s'emet a fi d'analitzar els aspectes de naturalesa jurídica produïts en l'expedient relatiu al projecte d'urbanització del sector PP-26 del PGOU de la Vila Joiosa.   
En este sentit, mitjançant el Decret d'Alcaldia número 972 de 18 de març del 2005 va ser sotmés a informació pública el projecte d'urbanització del sector PP-26 del PGOU de la Vila Joiosa, i es va publicar en el diari Informació de data 21 d'abril del 2005 i en el DOGV número 4999 de 5 de maig del 2005.  
Dins del dit període d'exposició pública les al·legacions interposades han sigut les següents:  
. Pedro Lloret Llinares (reg. ent. 5700/05 de 20 de maig).  
. Al·legació Jaime Pastor García (reg. ent. 5611/05 de 19 de maig).  
En el mateix sentit, els compareixents al·leguen la necessitat de realitzar la publicació del projecte d'urbanització del sector PP-26 del Pla General d'Ordenació Urbana de la Vila Joiosa en el Diari Oficial de la Unió Europea fonamentant el dit argument en la quantia del pressupost de l'esmentat projecte.  
El procediment administratiu específic està regulat en els articles següents:  
Article 139.1 del Decret 201/1998, de 15 de desembre, del Govern Valencià, pel que s'aprova el Reglament de Planejament de la Comunitat Valenciana, on s'establix: .Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten junt amb els programes o plans..  
Article 175 del Reglament de Planejament, RD 201/1998, de 15 de desembre, del Govern Valencià, on s'expressa que .... El canvi o substitució de determinacions en els plans exigix complir el mateix procediment legal previst per a la seua aprovació....  
Així mateix l'article 173 del mateix text reglamentari establix que .... el règim establit en la Llei Reguladora de l'Activitat Urbanística per a l'elaboració, tramitació i aprovació de programes d'actuació, és igualment aplicable als plans parcials... amb les següents regles especials: A. Els particulars poden promoure estos plans en desenvolupament d'un programa de què siguen adjudicataris o competint per la seua adjudicació per a desenvolupar, almenys, una de les unitats d'execució del pla que promoguen. Només l'administració, d'ofici, pot promoure i aprovar eixos plans amb independència i anterioritat respecte als programes. ... L'exposició al públic d'estos plans s'efectua exhibint la seua documentació completa i no els són aplicables les regles de tramitació dels programes relatives a la competència entre proposicions juridicoeconòmiques, si bé, quan aquells plans es tramiten junt amb els dits programes, seran aplicables les referides regles, encara que només respecte a l'adjudicació d'estos últims..  
En este sentit, i de conformitat amb la legislació específica actualment en vigor, el projecte d'urbanització del sector PP-26 del PGOU de la Vila Joiosa va ser sotmés a informació pública mitjançant el Decret d'Alcaldia número 972 de 18 de març del 2005, i es va publicar en el diari Informació de data 21 d'abril del 2005 i en el Diari Oficial de la Generalitat Valenciana número 4999, de 5 de maig del 2005. Per tant, conforme a la documentació integrant de l'expedient de referència queden complides les formalitats legals constituents del procediment administratiu específic.   
A la vista del que s'ha exposat en el present informe, es proposa la desestimació de les al·legacions interposades en el període d'exposició pública de l'expedient que ens ocupa per part de Pedro Lloret Llinares (reg. ent. 5700/05 de 20 de maig), i Jaime Pastor García (reg. ent. 5611/05 de 19 de maig).  
És tot el que cal informar....  
Per això, propose a la Junta de Govern Local:  
Primer. Aprovar el projecte d'urbanització que l'agent urbanitzador va presentar el 25 de març del 2004 en este ajuntament (núm. reg. ent. 3452) i els annexos I i II presentats el 26 de juliol del 2005 (no reg. entr. 9253) que substituïxen i corregixen els plans 8, 11, 12 i 18 del projecte presentat en el 2004.  
Segon. Considerar desestimades les al·legacions presentades a este projecte en el període d'informació pública de l'expedient per part de Pedro Lloret Llinares (reg. ent. 5700/05 de 20 de maig) i Jaime Pastor García (reg. ent. 5611/05 de 19 de maig)..  
La Junta de Govern Local acorda:  
Primer. Aprovar el projecte d'urbanització que l'agent urbanitzador va presentar el 25 de març del 2004 en este ajuntament (núm. reg. ent. 3452) i els annexos I i II presentats el 26 de juliol del 2005 (no reg. entr. 9253) que substituïxen i corregixen els plans 8, 11, 12 i 18 del projecte presentat en el 2004.  
Segon. Considerar desestimades les al·legacions presentades a este projecte en el període d'informació pública de l'expedient per part de Pedro Lloret Llinares (reg. ent. 5700/05 de 20 de maig) i Jaime Pastor García (reg. ent. 5611/05 de 19 de maig).»  
El present acord és definitiu en via administrativa. I únicament respecte d'aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant de la mateixa Junta de Govern Local, en el termini d'un mes a partir de la publicació del present edicte en el Butlletí Oficial de la Província d'Alacant, de conformitat amb el que establix l'article 107 de la Llei de Règim Jurídic de les Administracions Públiques i del Procediment Administratiu Comú. Al mateix temps i de conformitat amb allò que s'ha establit amb l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se recurs contenciós administratiu en el termini de dos mesos a partir de la publicació del present edicte en el Butlletí Oficial de la Província d'Alacant davant del Jutjat Contenciós Administratiu d'Alacant. Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre que estime procedent.  
Cosa que faig pública als efectes oportuns.  
La Vila Joiosa, 27 de febrer de 2006.. El regidor delegat d'Urbanisme i Nucli Històric: Amadeo Sánchez Martínez.